‘રાઘવનની આંખો જાણે જોયેલું ન માની શકતી હોય તેમ ખોડાઈ રહી. તેના હાથમાં કૉલેજની બીજા સત્રની ફી રસીદ હતી. નામ પોતાનું જ હતું; ‘કે. એ. રાઘવન.’ એ કેમ બન્યું હશે તે પૂરું સમજી શકે તે પહેલાં તેણે એક જાડી આછા તપખીરિયા રંગની ફઈલ જોઈ. એ ફાઈલ ખાનામાંથી બહાર કાઢી, પાનાં ફેરવી જુએ, તો પોતાના બીજા સત્રનાં તમામ ભાષણોની ખૂબ જ વિસ્તૃત, વ્યવસ્થિત રીતે ગોઠવાયેલી નોંધ ટાઈપ થઈને પડી છે! પહેલે પાને એક નાનકડું વાક્ય અંગ્રેજીમાં લખ્યું હતું; “રાઘવનને તેના સહકાર્યકરો તરફથી.”